Kalon (arouez)

Ar galon zo un arouez implijet evit skeudenniñ organ ar galon sellet evel kreizenn ar fromoù, ar spered, ar skiant hag ar moral, abaoe an Henamzer.

Dre astenn-ster e arouez ar fromadennoù o-unan, ar garantez dreist-holl, ha ruz eo ar galon en degouezh-se. Ar galon ruz a c'hall bezañ treuzet gant un bir evit diskouez eo bet tennet gant an doue Eros, pe rannet evit skeudenniñ ar galonad.

Gallout a ra ar galon aroueziañ ivez ar vignoniezh, an nerzh-kalon, an deneridigezh. En amzer hiziv e c'hall aroueziañ ivez ar vuhez pe ar yec'hed.

 Istor 
Ar stumm-se evit aroueziñ ar galon a zeu war-wel e dibenn ar Grennamzer en Europa, e touez al livourien dreist-holl.

Kavet e veze a-raok, abaoe an Henamzer zoken, met skeudenniñ a rae delioù plantennoù zo. En ardamezouriezh e oa stumm ar galon, pe ur stumm kar anvet 'pompelblêd" e frizeg, arouez al loa-zour.

Abaoe an  kantved eo deuet da vezañ arouez ar garantez an aliesañ.

 Stlenneg 
Meur a galon zo en Unicode :
U+2661 ♡ kalon gleuz 
U+2665 ♥ kalon leun, hag a c'haller kaout dindan Windows dre <Alt+3>
U+2764 ❤ kalon vras leun
U+2765 ❥ kalon vras leun gourvezet

Kartoù
200px|left|Kartoù keur, en ur c'hoari c'hartoù
Er c'hoarioù kartoù e meur a vro (Bro-C'hall, Breizh-Veur...) ez eo skeudenn ar galon arouez unan eus ar pevar rummad, anvet "keur", e-kichen ar c'hartoù pikez, treuflez ha karo.

 Ardamezouriezh 
 Familhoù Breizh 
80pxCaillaud de la Tour
En glazur e dreustell en argant karget gant ur c'halon en gul, hag heuliet ouzh kab gant ur manal en aour hag ouzh beg gant div steredenn ivez en aour80pxDu Chesne
Aotrounez al lec'h-se e Gwern-Porc'hoed
En argant e deir c'halon en gul kurunet en aour, 2, 1.80px De Garic
Aotrounez Troguern (Traon ar Wern), e Trebeurden
En argant e galon en gul kurunet en aour.

 Kêrioù Breizh 
80pxGwikomm
En glazur e oan-Fask en argant e groaz en gul ; e gab en aour karget gant ur galon en gul treuzet gant ur saezh ivez en gul. 80px Kalveg
 80pxKorzed
Corsept e galleg ; ardamezioù kanusCor "kalon" + sept ""seizh"..
En glazur e seizh kalon en aour, 3, 2, 1, 1.

Notennoù

Rummad:Arouezioù
Rummad:Karantez